DA Den Europæiske Unions Tidende C 331/2

Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2005/C 331/02)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

SAMMENFATNING

RÅDETS FORORDNING (EØF) Nr. 2081/92

»PATATAS DE PRADES« eller »PATATES DE PRADES«

EF-nr.: ES/00232/25.4.2002

BOB ( ) BGB ( X )

Denne oversigt er et resumé, der tjener til oplysning. Interesserede, herunder især producenterne af de pågældende BGB-produkter, kan konsultere den fuldstændige varespecifikation for yderligere oplysninger på nationalt niveau eller hos de ansvarlige tjenestegrene i Europa-Kommissionen (1).

1. Medlemsstatens ansvarlige myndighed

Navn: Subdirección General de Denominaciones de Calidad y Relaciones Interprofesionales y Contractuales. Dirección General de Alimentación. Subsecretaria de Agricultura, Pesca y Alimentación del Ministerio de Agricultura, Pesca y Alimentación Adresse: Po Infanta Isabel, 1 — E-28071 Madrid Tlf. (34-91) 347 53 94 Fax (34-91) 347 54 10 e-mail: sgcaproagro@mapya.es

2. Sammenslutning

Navn: Pere Casals i Rofes, on behalf of the Cooperativa Agrícola y Caixa Agrària de Prades, S. Coop. C. R. Ltda, Ricard Alabart i Gabriel C/Verge de l'Abellera, 24 de Prades Antonio Anselmo i Pons of C/Verge de l'Abellera, 7 de Prades, Ramon Puigdengoles i Clivillé, C/Mayor, 10 de Prades Baldomero Casals i Musté C/Sant Llorenç, 14 de Prades Joaquim Salvadó i Pocurull, representing the producers C/Verge de l'Abellera, 8 de Prades Adresse: C/Sant Roc, 10, 1er- 2a, E-43364 Prades (Tarragona) Tlf. — Fax — e-mail: — Sammensætning: producenter/forarbejdere ( X ) andet( )

3. Produkttype

Kartofler. Kategori 1.6. Frugt, grøntsager og korn, også forarbejdet.

4. Varespecifikation

(Sammenfatning af betingelserne i artikel 4, stk. 2)

4.1. Navn: »PATATAS DE PRADES« eller »PATATES DE PRADES«

4.2. Beskrivelse: Det produkt, der skal beskyttes, er en knoldplante af arten Solanum tuberosum L, af sorten »Kennebec«, beregnet til konsum og af en størrelse på 40-80 mm (i visse tilfælde dog op til 100 mm).

Skrællen er meget glat, hård og fast. Kødet er hvidligt, fast og melet, og smagen er sødlig og »vedvarende«. Kartoflerne har en svag duft af kastanjer.

4.3. Geografisk område: Produktionsområdet for de kartofler, der falder ind under den geografiske betegnelse »Patatas de Prades«, omfatter kommunerne Prades, Capafonts, La Febró og Arbolí, som alle hører ind under distriktet Baix Camp i Tarragona-provinsen i den selvstyrende region Catalonien.

Klargøring og emballering finder sted i produktionsområdet.

4.4. Bevis for oprindelse: Kartoflerne hidrører fra bedrifter i produktionsområdet, og de udvælges, sorteres og emballeres i virksomheder, der ligeledes er beliggende i produktionsområdet og registreret hos tilsynsrådet Consejo Regulador.

Kartoflerne underkastes fysiske og organoleptiske analyser, og kun dem, der opfylder alle krav, emballeres og afsættes med den beskyttede geografiske betegnelse, med etiket og kontroletiket eller nummereret kvalitetssegl fra Consejo Regulador.

4.5. Fremstillingsmetode: Der afsættes ca. 0,50 m × 0,70 m til hver plante, som giver 5-10 knolde. Der er gennemsnitligt 28 000 planter pr. hektar.

Dyrkningsprocessen indledes med produktion af en certificeret kimplante af sorten »Kennebec«. Denne sort giver ikke noget stort udbytte, men kvaliteten er høj.

Kartoflerne sættes i april i furer, hvorefter de dækkes ved plovning, således at man danner en kam, hvor planterne udvikler sig.

Høsten foregår manuelt og finder først sted i begyndelsen af september, som er det tidspunkt, hvor planten dør naturligt. Knoldene trækkes op med stor forsigtighed, tidligst to uger efter at planten er død. Herved færdigudvikles skrællen, og kartoflen bevarer sine kvalitative egenskaber og bliver mere modstandsdygtig over for eventuel beskadigelse under emballeringen, samtidig med at dens naturlige holdbarhed forbedres.

Når kartoflerne er høstet, underkastes de følgende processer: ekstern kontrol af kvalitet og sortering i ensartede partier, emballering i ikke-lufttætte papirposer med 2 og 5 kg med BGB-logo og opbevaring i velegnede lagerrum under naturlige temperatur- og fugtighedsbetingelser; derefter forsynes poserne med etiketter ved siden af logoet.

4.6. Tilknytning:

Historisk

Der er en gammel tradition for kartoffeldyrkning i det beskyttede område, således som det beskrives af Emili Morera Llauradó i en bog fra slutningen af det 19. århundrede, hvor kartoflernes kvalitet tilskrives det særlige klima og den højde, som produktionsarealerne er beliggende i.

José Ruy Fernández (1920) skriver om byen Prades, at dens vigtigste rigdom er kartoflen; det er den bedste kartoffel, der høstes, ikke blot i Catalonien, men i hele Spanien, og takket være dette produkts enestående egenskaber, dets udsøgte smag og stivelseskvaliteter kan det sælges til højere pris end konkurrerende produkter.

Til naturen

Man finder unikke geografiske forhold i dyrkningsområdet Montañas de Prades: det er beliggende i 1 000 meters højde, og jorderne, som er siliciumholdige sandjorde med en let sur pH-værdi, er meget frugtbare. Området har kun lidt nedbør, temperaturerne er temmelig lave, og klimaet præges desuden af fugtige vinde fra havet, hvilket er med til at give disse kartofler deres særlige kvalitet. Alle disse faktorer gør, at:

Planternes vækstcyklus bliver længere. Der høstes kun en gang om året, hvilket gør kartoflerne mere modstandsdygtige og giver dem et større tørstofindhold.

De kartofler, der dyrkes i dette område, har en meget glat skræl uden misvækster, hvilket tydeligt adskiller Prades-kartoflerne fra kartofler fra andre områder, hvor man dyrker den samme sort.

Kartoflerne opbevares naturligt i godkendte lagre uden anvendelse af spirehæmmere eller andre produkter, som ændrer kartoflernes naturlige holdbarhed.

Af det ovenstående fremgår det, at det er områdets høje beliggenhed, jordbundsforholdene (som er en vigtig faktor i forbindelse med denne type produktion) og klimaet i et samspil med landbrugernes dyrkningstraditioner og erfaringer, der gør, at Prades-kartoflerne er af så høj en kvalitet.

4.7 Kontrolinstans:

Navn: CALITAX Adresse: Tuset, 10. E-08006 Barcelona Tlf. (34-93) 217 27 03 Fax (34-93) 218 51 95 e-mail: calitax@arrakis.es

Virksomheden opfylder EN-standard 45011 for kartofler

4.8. Mærkning: De beskyttede kartofler sættes på markedet forsynet med etiketter, hvorpå BGB-betegnelsen, logo og kommerciel benævnelse samt de oplysninger, der generelt kræves efter den gældende lovgivning, skal være tydeligt angivet.

Uanset hvilken type emballage, der anvendes til konsumkartoflerne, skal den være forsynet med etikette og nummereret kontroletikette, der kontrolleres og udstedes af Consejo Regulador i overensstemmelse med de regler, der er fastsat i kvalitetsbeskrivelsen. Under alle omstændigheder mærkes kartoflerne inden afsætningen og på en sådan måde, at etiketterne ikke kan bruges igen.

4.9. Krav i nationale bestemmelser: Ley 25/1970, de 2 de diciembre, Estatuto de la Viña, del Vino y de los Alcoholes (lov om vindyrkning, vin og alkohol)

Decreto 835/1972, de 23 de marzo, por el que se aprueba el reglamento de la Ley 25/1970 (gennemførelsesdekret til ovennævnte lov)

Orden de 25 de enero de 1994 por la que se precisa la correspondencia entre la legislación española y el Reglamento (CEE) 2081/92 en materia de denominaciones de origen e indicaciones geográficas de los productos agroalimentarios (bekendtgørelse om sammenhæng mellem den spanske lovgivning og forordning (EØF) nr. 2081/92)

Real Decreto 1643/99 de 22 de octubre, por el que se regula el procedimiento para la tramitación de las solicitudes de inscripción en el Registro Comunitario de las Denominaciones de origen y de las Indicaciones geográficas protegidas (Kongeligt dekret om ansøgninger om optagelse i EU-registeret for beskyttede oprindelsesbetegnelser og beskyttede geografiske betegnelser).

(1) Europa-Kommissionen, Generaldirektorat for Landbrug — Kvalitetspolitik for landbrugsprodukter, B-1049 Bruxelles.